CELEX: 31978R1766
Language: el
Date: 1978-07-25 00:00:00
Title: Κανονισμός (ΕΟΚ) αριθ. 1766/78 του Συμβουλίου της 25ης Ιουλίου 1978 περί τροποποιήσεως του κανονισμού (ΕΟΚ) αριθ. 1035/72 «περί κοινής οργανώσεως αγοράς στον τομέα των οπωροκηπευτικών»

Avis juridique important

|

31978R1766

Κανονισμός (ΕΟΚ) αριθ. 1766/78 του Συμβουλίου της 25ης Ιουλίου 1978 περί τροποποιήσεως του κανονισμού (ΕΟΚ) αριθ. 1035/72 «περί κοινής οργανώσεως αγοράς στον τομέα των οπωροκηπευτικών»  

Επίσημη Εφημερίδα αριθ. L 204 της 28/07/1978 σ. 0012 - 0012 Ελληνική ειδική έκδοση: Κεφάλαιο 03 τόμος 22 σ. 0060  Ισπανική ειδική έκδοση: Κεφάλαιο 03 τόμος 14 σ. 0223  Πορτογαλική ειδική έκδοση : Κεφάλαιο 03 τόμος 14 σ. 0223 

ΚΑΝΟΝΙΣΜΟΣ (ΕΟΚ) αριθ. 1766/78 ΤΟΥ ΣΥΜΒΟΥΛΙΟΥ της 25ης Ιουλίου 1978 περί τροποποιήσεως του κανονισμού (ΕΟΚ) αριθ. 1035/72 "περί κοινής οργανώσεως αγοράς στον τομέα των οπωροκηπευτικών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως(1),  Εκτιμώντας:  ότι ο κανονισμός (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(2), όπως τροποποιήθηκε τελευταία από τον κανονισμό (ΕΟΚ) αριθ. 1154/78(3), προβλέπει ότι κατά τις περιόδους εμπορίας  1977/1978, 1978/1979 και 1979/1980 ορισμένες κατηγορίες αιματόσαρκων πορτοκαλιών που αποσύρονται από την αγορά δύνανται να διατεθούν στη βιομηχανία μεταποιήσεως- ότι η κατάσταση, η οποία οδήγησε στη θέσπιση των μέτρων αυτών υπάρχει κίνδυνος να διαρκέσει πέραν της περιόδου που αναφέρεται ανωτέρω- ότι πρέπει, ως εκ τούτου, να παραταθούν τα ως άνω μέτρα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1035/72 τροποποιείται ως εξής:  1. Στο άρθρο 21 παράγραφος 1 (εδάφιο πρώτο υπό γ), οι όροι "κατά τη διάρκεια των περιόδων εμπορίας 1977/1978, 1978/1979 και 1979/1980" διαγράφονται.  2. Στο άρθρο 21 παράγραφος 1 εδάφιο δεύτερο και παράγραφος 3 εδάφιο δεύτερο οι όροι "μέχρι της λήξεως της περιόδου εμπορίας 1979/1980" διαγράφονται.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 25 Ιουλίου 1978.  Για το Συμβούλιο Ο Πρόεδρος J. ERTL  (1) Γνώμη διατυπωθείσα την 7η Ιουλίου 1978 (μη δημοσιευθείσα ακόμη στην Επίσημη Εφημερίδα).  (2) ΕΕ αριθ. Ν 118 της 20.5.1972, σ. 1.  (3) ΕΕ αριθ. Ν 144 της 31.5.1978, σ. 5.